Arturo Pérez-Reverte

**Arturo Pérez-Reverte** (født 25. november 1951 i Cartagena i Spania) er en spansk forfatter og journalist.

Pérez-Reverte arbeidet fra 1973 til 1994 som journalist for presse, radio og fjernsyn. Han arbeidet som Afrika-korrespondent for avisen Pueblo. Fra 1991 var han fast spaltist i El Semanal, et ukentlig bilag til 25 spanske aviser. Som journalist for fjernsynsselskapet Televisión Española (TVE) rapporterte han fra konflikt-områder over hele verden, blant annet fra revolusjonen i Romania vinteren 1989&ndash;90, krigen i Kroatia 1991 og krigen i Bosnia 1992&ndash;94.  

I 1986 debuterte Pérez-Reverte som forfatter med den historiske romanen *El húsar*, med handling fra Napoleonskrigene. Han er en av de mest oversatte spanske forfattere, og i hjemlandet en av de mestselgende. Siden 2003 er han medlem av Real Academia Española.

De fleste av Pérez-Revertes bøker faller i kategoriene historisk roman eller kriminalroman (eventuelt begge på en gang). Flere av bøkene har fantastiske elementer. I hjemlandet har hans serie fra 1600-tallet om den forhenværende infanteristen – senere eventyrer, leiesoldat, leiemorder og detektiv – capitán Alatriste oppnådd stor popularitet.

Hittil har seks av Pérez-Revertes bøker og ett originalmanuskript fra hans hånd blitt filmatisert. De mest kjente er sannsynligvis Roman Polańskis *[[The Ninth Gate]]* (1999), løst basert på *El Club Dumas* med Johnny Depp i hovedrollen, Jim McBrides *Uncovered* (1994) basert på *La tabla de Flandes* med Kate Beckinsale i hovedrollen og Agustín Díaz Yanes' *Alatriste* (2006), med Viggo Mortensen i rollen som capitán Alatriste. *Alatriste* vant 2006/2007 fire spanske filmpriser for beste regi, beste design, beste kostyme-design og beste produksjon. 

## Bibliografi
**Romaner:**
* *El húsar' ([[1986]])
* *El maestro de esgrima* ([[1988]]) 
* *La tabla de Flandes* ([[1990]], norsk oversettelse *Det flamske maleriet*, 2003)
* *El club Dumas* ([[1993]])
* *La sombra del águila* ([[1993]])
* *Territorio Comanche* ([[1994]])
* *Cachito. Un asunto de honor* ([[1995]])
* *La piel de tambor* ([[1995]], norsk oversettelse *Trommeskinnet*, 2002)
* *Patente de corso* ([[1998]])
* *La carta Esférica* ([[2000]])
* *Obra Breve* ([[2001]]
* *Con ánimo de ofender* ([[2002]])
* *La Reina del Sur* ([[2002]], norsk oversettelse *Sydens dronning*, 2005)
* *Cabo Trafalgar* ([[2004]])
* *No me congereís vivo* ([[2005]])
* *El pintor de batallas* ([[2006]])
* *Un día de cólera* ([[2007]])
* *Ojos azules* ([[2009]])
* *El asedio* ([[2010]])
* *El tango de la guardia vieja* ([[2012]], norsk oversettelse *Tangodanseren*, 2014)
* *El francotirador paciente* ([[2013]])
* *Perros e hijos de perra* ([[2014]])
* *Hombres buenos* ([[2015]])

*'Kaptein Alatriste*':
# *El capitán Alatriste* ([[1996]])
# *Limpieza de sangre* ([[1997]])
# *El sol de Breda* ([[1998]])
# *El oro del rey* ([[2000]])
# *El caballero del jubón amarillo* ([[2003]])
# *Corsarios de Levante* ([[2006]])
# *El puente de los asesinos* ([[2011]])

== Priser og utmerkelser ==
* Cantón de Cartagenas æresmedalje [[1993]]  
* Premio Asturias de Periodismo [[1993]] for sine fjernsynsreportasjer fra krigene på Balkan
* Premio Ondas de Radio Nacional de España [[1993]] for programmet *La ley de la calle*
* Grand prix de littérature policière [[1993]], for *Le Tableau du maître flamand* (*La tabla de Flandes*)
* Premio Goya [[1993]] for beste filmmanus, *El maestro de esgrima* (sammen med Francisco Prada, Antonio Larreta og Pedro Olea)
* [[Palle Rosenkrantz-prisen]] [[1994]], for *Dumas-Klubben eller I Richelieus skygge* (*El club Dumas*)
* Prix Jean Monnet de Littérature Européenne (fransk) [[1997]], for *La piel del tambor*
* Ridder av Ordre des Arts et des Lettres (fransk) [[1998]]. 
* Premio Mediterráneo extranjero [[2001]], for  *La carta esférica*
* Premio González-Ruano de periodismo en [[2003]], for artikkelen *Una ventana a la guerra*
* Gran Cruz al Mérito Naval (storkorset av ordenen Mérito Naval) [[2005]], for *Cabo Trafalgar*
* San Telmo de la Fundación Letras del Mars gullmedalje [[2006]]
* [[Dagger-prisene|The CWA International Dagger]] [[2014]], for *The Siege* (*El Asedio'')

## Referanser


## Eksterne lenker
* 
* 
* 
*  Offisiell hjemmeside (spansk, omfattende)
*  FantasticFiction: Arturo Pérez-Reverte